198 P. HOFSTEDE DE GROOT ORATIO. 



Quod testantur ipsius opera edita bene multa, quibus constat, hunc sua eo 

 usque in lingua nostra cognoscenda processisse virtute, quo pauci aliorurn 

 perveniant sustentati auxilio. Mihi autem inprimis gratum , me hunc 

 virum , societatibus pluribus doctis jam adscriptum , nunc proclamare Lite- 

 rarum Doctorem. Nam quid , cui scholarum inferiorum cura etiam deman- 

 data est, jucundius mihi accidat, quam has in tanto hujus magistri honore 

 simul honorari? 



Atque jam salvete , Viri Doctissimi ! Vobis praesentibus , iisque in vestro 

 numero , quos abesse dolernus , acceptos honores gratulans , hoc unum addo : 

 Pergite ut facitis! Ornate literas! Amate Academiam nostram, vestri 

 amantem ! 



Ad orationis finem propero. At non compellare non possum juvenes 

 nostros. 



Cernitis , Amici , Discipuli , spes et gaudium nostrum ! cernitis in hoc 

 teniplo splendido et hoc dierum harum gaudio sumnio, quam magnifice de 

 literis sentiant Gives et Proceres nostri. Cernitis in hoc virorum eximiorum 

 honore, quo loco et qua dignitate a Senatu Academico habeantur, qui 

 studio et opera excolunt literas. Cernitis vero etiam in his, quid vel ii 

 agere possint , qui neque felici tempore , neque loco opportuno fruuntur , 

 quibus nos frui voluit providentia Dei benevola et insignis honiinum favor. 



Nos, Praeceptores , jam inauguravimus templum hoc novum. Nunc 

 partes praecipuas tradimus Vobis. Vos jam hoc inauguretis diligentia, 

 doctrina , virtute , pietate vestra. Pergite et Vos , ut facitis. Haec vestra 

 inauguratio, cujusvis anni Academici initio repetita, omnium erit optima. 

 Templum hoc communi vestro et nostro 



splendeat usu *). 



') Leguntur haec verba supra imaginem templi novi , in nummo, in memoriam hujus 

 templi inaugurati cuso. 



